**ԱՄՓՈՓԱԹԵՐԹ**

«Առողջապահական կազմակերպություններ. Հիվանդանողային բուժօգնության ստացիոնար օբյեկտների շենքեր և շինություններ» ՀՀ շինարարական նորմերի առաջին խմբագրության նախագծի վերաբերյալ ստացված դիտողությունների և առաջարկությունների

|  |  |
| --- | --- |
| **ՀՀ ներքին գործերի նախարարություն** | **24.01.2024թ.** |
| **N43/96/9411-24** |
| Դիտողություններ և առաջարկություններ չկան | **Ընդունվել է** |
| **ՀՀ տարածքային կառավարման և ենթակառուցվածքների նախարարություն** | **19.01.2024թ.** |
| **NԳՍ/14.1/1800-2024** |
| Դիտողություններ և առաջարկություններ չկան | **Ընդունվել է** |
| **ՀՀ առողջապահության նախարարություն** | **12.01.2024թ., 17.01.2024; 26.01.2024;** |
| **NԱԱ//897-2024; NԱԱ//1388-2024; NԱԱ//2346-2024** |
| «Առողջապահական կազմակերպություններ. Հիվանդանոցային բուժօգնության (ստացիոնար) օբյեկտների շենքեր և շինություններ» ՀՀ շինարարական նորմերի նախագիծն ուսումնասիրվել է Առողջապահության նախարարության համապատասխան մասնագետների կողմից և արժանացել բացասական դիրքորոշման․մասնավորապես՝  Նախագիծը համապատասխանեցված չէ գործող ՀՀ նորմատիվ իրավական ակտերին, միաժամանակ առկա են անհամապատասխանություններ նախագծի տեքստի և հղում կատարված իրավական ակտերի միջև, նախագծում առկա են հայաստանյան առողջապահական համակարգում առկա կառուցվածքների և ենթակառուցվածքների, դրանց անվանումների, վերջիններիս վերապահված գործառույթների հետ անհամադրելի ձևակերպումներ, դրույթներ, տերմինաբանություն և այլ բազմաթիվ դիտողություններ։  Հիմք ընդունելով վերը նշվածը՝ նպատակահարմար է կազմակերպել հանդիպում/քննարկում համապատասխան մասնագետների մասնակցությամբ նախագիծը լրամշակելու նպատակով։ | **Ընդունվել է**  ՀՀ առողջապահության նախարարության ներկայացուցիչների մասնակցությամբ 2024 թվականի հունվարի 17-ին տեղի ունեցած քննարկման ընթացքում ներկայացված  (համապարփակ) դիտարկումների և ՀՀ առողջապահության նախարարության 2024 թվականի հունվարի 26-ի NԱԱ//2346-2024 գրությամբ ներկայացված նորմատիվ իրավական ակտերի համաձայն նախագիծը լրամշակվել է: |
| **ՀՀ շրջակա միջավայրի նախարարություն** | **17.01.2024թ.** |
| **N1/01.11/449-2024** |
| Մթնոլորտային օդի վիճակի վրա ազդող կազմակերպությունների տեղադրման դեպքում պետք է պահպանվեն «Մթնոլորտային օդի պահպանության մասին», կենդանիների բազմացման և բնակության պայմանների վրա ազդող կազմակերպությունների տեղաբաշխման դեպքում՝ «Կենդանական աշխարհի մասին», բույսերի տեսակների պահպանման, նրանց համատեղելիությունների այլազանության, բույսերի աճի և բնապահպանական համակարգերի հավասարակշռության վրա ազդող կազմակերպությունների տեղաբաշխման դեպքում՝ «Բուսական աշխարհի մասին» օրենքների դրույթները։  Բնակչության առողջության և բնակության պայմանների վրա ազդող կազմակերպությունների տեղաբաշխման դեպքում պետք է պահպանվեն «Բնակչության սանիտարահամաճարակային անվտանգության ապահովման մասին» օրենքի պահանջները:  Մթնոլորտային օդի աղտոտման աղբյուր ունեցող կազմակերպությունները բնակելի կառուցապատման տարածքների նկատմամբ պետք է տեղաբաշխվեն՝ հաշվի առնելով քամիների գերակշռող ուղղությունը:  Շենքերի նախագծման և շինարարության ժամանակ պետք է նախատեսել սանիտարահիգիենիկ միջոցառումներ և էկոլոգիական պահանջների կատարման ապահովում` ուղղված մարդու առողջության և շրջակա բնական միջավայրի պահպանմանը՝ ՀՀՇՆ II-7.01, ՀՀՇՆ II-8.03, ՍՆԻՊ 2.01.07 շինարարական նորմերով և սանիտարական կանոններով ու նորմերով սահմանված պահանջներին համապատասխան:  Կառույցների տարածքներն ինժեներական համակարգի կոնստրուկտիվ միջոցներով և տեխնիկական սարքավորումներով պետք է պաշտպանված լինեն անձրևաջրերի, հալոցքային և գրունտային ջրերի ներթափանցումից և ինժեներական ցանցերից հնարավոր կենցաղային ջրերի արտահոսքից:  Կառույցների լավագույն տեխնիկատնտեսական բնութագրի և ջեռուցման համար ծախսվող էներգիայի տեսակարար ծախսի հետագա կրճատման նպատակով առաջարկվում է նախատեսել վերականգնվող էներգիայի աղբյուրների (արևային, քամու և այլն) օգտագործում:  Հայտնում եմ, որ ՀՀ քաղաքաշինության կոմիտեի նախագահի հրամանի նախագծի հավելվածի 30-րդ կետի 4-րդ ենթակետն անհրաժեշտ է խմբագրել, հաշվի առնելով **առողջապահության նախարարի**  2008 թվականի մարտի 4-ի «Բժշկական թափոնների գործածությանը ներկայացվող հիգիենիկ և հակահամաճարակային պահանջներ» N 2.1.3-3 սանիտարական կանոնները և նորմերը հաստատելու մասին» N 03-Ն հրամանով հաստատված հավելված 3-ի 25-րդ՝ «Հրկիզման վառարաններին ներկայացվող պահանջներ» կետով սահմանված հետևյալ դրույթը.  «Քանի որ դիօքսինի կոնցենտրացիաները ավելի մեծ են վառարանի առաջին 800-ից 1000 մետրերի վրա, ապա նոր վառարանը տեղակայվում է ամենից մոտիկ գտնվող բնակավայրերից, առևտրային կազմակերպություններից, գյուղատնտեսական ֆերմաներից և արոտավայրերից 1000 մետր հեռավորության վրա, ինչպես նաև ջրամբարներից, որոնք կարող են օգտագործվել ձկնորսության համար:»։ | **Ընդունվել է,**  կատարվել է համապատասխան փոփոխություն, լրացում |
| **ՀՀ աշխատանքի և սոցիալական հարցերի նախարարություն** | **17.01.2024թ.** |
| **N1/01.11/449-2024** |
| Հաշվի առնելով, որ օրենսդրությունում կիրառվում է «հաշմանդամություն ունեցող անձ» եզրույթը, ուստի առաջարկում եմ հավելվածում կիրառվող «հաշմանդամների» տերմինը համապատասխանեցնել օրենսդրությանը։ | **Ընդունվել է** |
| **ՀՀ բարձր տեխնոլոգիական արդյունաբերության նախարարություն** | **08.01.2024թ.** |
|  | **N01/11.1/143-2024** |
| Դիտողություններ և առաջարկություններ չկան | **Ընդունվել է** |
| **ՀՀ կրթության, գիտության, մշակույթի և սպորտի նախարարություն** | **08.01.2024թ.** |
| **N01/14.2/89-2024** |
| Դիտողություններ և առաջարկություններ չկան | **Ընդունվել է** |
| **ՀՀ** **ներքին գործերի նախարարություն** | **05.01.2024թ.** |
| **N43/96/1498-24** |
| Ներկայացված նախագծի վերաբերյալ կան հետևյալ դիտողություններ ու առաջարկությունները.   1. մշակված տեղայնացված նորմերը հիմնականում համապատասխանում են ՌԴ-ում ներկայումս կիրառվող համապատասխան СП 158.13330.2014 նախագծային ստանդարտների կանոնագչքին: Մշակվող նորմերում անհրաժեշտ է «Նորմատիվ հղումներ» ենթաբաժնում հղումներ կատարել նշված ՌԴ կանոնագրքին, 2. նախագծի տեքստում առկա չէ թիվ 10.3 ենթագլխի համարը (10.2-ից հետո գալիս է 10.4-ը), 3. ելնելով ներկայացվող նախագծի տեքստի ընդգրկուն ծավալից՝ առաջարկվում է նորմերի տիտղոսաթերթից անմիջապես հետո ներկայացնել բովանդակությունը գլուխների և ենթագլուխների անվանումների տեսքով: | **Չի ընդունվել**  Նախագիծը խմբագրվել է ըստ ՀՀ տարածքում գործող օրենսդրության |
| **ՀՀ էկոնոմիկայի նախարարություն** | **04.01.2024թ.** |
| **N01/108-2024** |
| ՀՀ շինարարական նորմերի նախագծի վերաբերյալ ներկայացվում են հետևյալ դիտարկումները․   * «2 ԿԻՐԱՌՄԱՆ ՈԼՈՐՏԸ» բաժնի 3-րդ կետում նշված ԳՕՍՏ 12.0.004-2015, ԳՕՍՏ 7392-2014, ԳՕՍՏ 27751-2014, ԳՕՍՏ 34028-2016 ստանդարտները տեքստում բացակայում են, * նախագծի տեքստում վկայակոչված ԳՕՍՏ Ռ ԻՍՕ 14644-3-2020, ԳՕՍՏ Ռ ԻՍՕ 14644-2-2020, ԳՕՍՏ Ռ ԵՆ 1822-1-2010, ԳՕՍՏ 24940-2016 ստանդարտները «2 ԿԻՐԱՌՄԱՆ ՈԼՈՐՏԸ» բաժնի 3-րդ կետում բացակայում են, * տեքստում վկայակոչված ԳՕՍՏ Ռ ԻՍՕ 14644-3-202, ԳՕՍՏ Ռ ԻՍՕ 14644-2-2020 և ԳՕՍՏ Ռ ԵՆ 1822-1-2010 ՌԴ ստանդարտները ՀՀ-ում չեն գործում։ Անհրաժեշտության դեպքում նշված ստանդարտները ՀՀ-ում գործողության մեջ դնելու համար պետք է համապատասխան հիմնավորմամբ դիմել «Ստանդարտացման և չափագիտության ազգային մարմին» ՓԲ ընկերություն: | **Ընդունվել է,**  նախագիծը խմբագրվել է ըստ ՀՀ առողջապահության նախարարության դիտարկումների |
| **ՀՀ քաղաքաշինության, տեխնիկական և հրդեհային**  **անվտանգության տեսչական մարմին** | **11.01.2024թ.** |
| **NՔՏՄ/11.03/1105-24** |
| Դիտողություններ և առաջարկություններ չկան | **Ընդունվել է** |
| **Երևանի քաղաքապետարան** | **11.01.2024թ.** |
| **N01/3261-24** |
| Դիտողություններ և առաջարկություններ չկան | **Ընդունվել է** |
| **ՀՀ կադաստրի կոմիտե** | **08.01.2024թ.** |
| **NՍԹ/225-2024** |
| Դիտողություններ և առաջարկություններ չկան | **Ընդունվել է** |
| **ՀՀ պետական գույքի կառավարման կոմիտե** | **08.01.2024թ.** |
| **N01/09.8/48-2024** |
| Դիտողություններ և առաջարկություններ չկան | **Ընդունվել է** |